text: Paul McCartney aflyser i Horsens
  14 juni 2012 kl. 14.55
  Der bliver alligevel ikke nogen koncert med Paul McCartney i Horsens. De to koncerter er blevet aflyst.
  Paul MCCartney har aflyst de planlagte koncerter i Horsens den 30. juni og den 1. juli.
  Ifølge arrangør Frank Panduro aflyser McCartney, fordi det blev for omfattende at sætte hele showet op for to enkelte koncerter, da hans verdens- og europaturné ER slut. 
  Paul McCartney arbejder lige nu på et helt nyt show, der skal turnere i Europa i 2013, og Frank Panduro garanterer, at showet kommer forbi Horsens.
  Paul McCartney havde blot solgt halvdelen af de ialt 55.000 billetter til de to koncerter i Horsens.
  